หุ้นเช้า15พ.ย.ปิดบวก3.39จุด
หุ้นไทยเช้า15พ.ย.ปิดที่ 987.67จุด บวก 3.39 จุด มูลค่าซื้อขาย 10,915 ล้านบาท
30 ต.ค. 2565

หุ้นไทยเช้า15พ.ย.ปิดที่ 987.67จุด บวก 3.39 จุด มูลค่าซื้อขาย 10,915 ล้านบาท




ดัชนีหุ้นไทยภาคเช้าวันที่ 15 พ.ย.ปิดที่ 987.67 จุด เพิ่มขึ้น 3.39 จุด (+0.34%) แตะระดับสูงสุด 989.63  จุด และต่ำสุด 984.64 จุด มูลค่าการซื้อขาย 10,915 ล้านบาท 
นายวรุตม์ ศิวะศริยานนท์ รองกรรมการผู้จัดการฝ่ายวิจัย บล.ฟินันเซีย ไซรัส เปิดเผยว่า ตลาดหุ้นไทยเช้านี้ปรับตัวขึ้น สวนทางตลาดหุ้นอื่นในภูมิภาคเอเชียที่ต่างปรับตัวลงกันทั่วหน้า เนื่องจากปัจจัยนอกประเทศวันนี้เป็นลบเมื่ออัตราผลตอบแทนพันธบัตรของอิตาลี ฝรั่งเศส และสเปน ปรับตัวขึ้นสูง อีกทั้งผลผลิตภาคอุตสาหกรรมของกลุ่มประเทศยุโรป เดือนก.ย.ติดลบ 2% เมื่อเทียบกับเดือนก่อนหน้า ทำให้มองว่าเศรษฐกิจของยุโรปน่าจะเข้าสู่ภาวะถดถอย ซึ่งจะส่งผลให้การแก้ไขปัญหาหนี้ยุโรปมีความยากลำบากขึ้นไปอีก
"วันนี้จะเห็นได้ว่ากองทุนต่างชาติได้หันไปซื้อพันธบัตรของสหรัฐฯกันมาก ทำให้เงินเหรียญสหรัฐแข็งค่าขึ้น แม้แต่ราคาทองก็อ่อนตัวลง"
อย่างไรก็ดี ตลาดหุ้นไทยสวนทางตลาดภูมิภาคได้ คาดว่าอาจจะเป็นการเข้ามาเล่นเก็งผลประกอบการของบริษัทจดทะเบียนงวดไตรมาส 3 ที่ทยอยประกาศออกมา ซึ่งเท่าที่ดูปริมาณการซื้อขายของตลาดโดยรวมเช้านี้ก็ยังไม่มาก
แนวโน้มการลงทุนในช่วงบ่ายนี้ นายวรุตม์ กล่าวว่า ตลาดคงจะแกว่งตัวในกรอบแคบทั้งวัน และบ่ายนี้ก็อาจจะมีแรงขายทำกำไรออกมาบ้าง พร้อมให้แนวรับ 980-974 จุด ส่วนแนวต้าน 990,-996 จุด
หลักทรัพย์ที่มีมูลค่าการซื้อขายสูงสุด 5 อันดับ ได้แก่ 
PTTGC   มูลค่าการซื้อขาย 1,332 ล้านบาท ปิด 66.25 บาท เพิ่มขึ้น 0.75 บาท (+1.15%)   
JAS         มูลค่าการซื้อขาย 782 ล้านบาท ปิด 1.98 บาท เพิ่มขึ้น 0.09 บาท (+4.76%)   
BLS        มูลค่าการซื้อขาย 535 ล้านบาท ปิด 21.50 บาท เพิ่มขึ้น 4.60 บาท (+27.22%)   
KBANK  มูลค่าการซื้อขาย 416ล้านบาท ปิด 118.00 บาท ลดลง 1.50 บาท (-1.26 %)  
TOP        มูลค่าการซื้อขาย  323 ล้านบาท ปิด 60.00 บาท เพิ่มขึ้น 0.75 บาท (+1.27%)